Februarie 14, 2014 in Uncategorized
Gisteraand besluit ons om Faan se Trein te gaan kyk.Met onweerswolke wat saampak,besluit ons dat die honde in die huis moet bly.Vasco,wat nou al twee weke hier kuier word in die badkamer toegemaak,met ‘n groot bak water en sy lekker dik matras.Die kleintjies is op hul gewone plek in hul bedjies.
Na ‘n heerlike aandjie uit en met geen druppel reën wat geval het nie,kom ons tuis.In die gang kom ons af op ‘n skokkende toneel.Stukke hout steek onder die badkamerdeur uit! Toe ons oopmaak,bons ‘n baldadige goudbruin dierasie,vrolik by die deur uit,om ons te verwelkom.Die badkamer is besaai met stukke hout en die deur se rou binnegoed gaap vir ons.Vascotjie (grrrrr!) klap sy sweepstert,so swiep-swiep teen my bene en dit lyk of die knaap so pas die Jonkerdiamant op ‘n skinkbord vir my aangebied het!Hemel,sy verwoesting moes ‘n vreeslike lawaai afgegee het en ek kan amper nie glo dat die bure nie gedink het daar is inbrekers by ons besig nie!
Lang storie kort,dit was eintlik ons eie skuld.Ons moes nooit die ou daar toegemaak het nie.Gelukkig gaan hy môre huis toe,met ‘n rekening vir ‘n nuwe deur,gerig aan sy niksvermoedende baas!Ten minste weet ek nou hoe lyk die binnekant van hierdie hol deure,wat moet dien as “beskerming”.
@ladygodiva Boksers is nie net verwoesters van handsakke nie!
Die deur se derms is net stukke karton.
Vasco se afskeidsgeskenk!
Liefde is…. &rarr
28 antwoorde op Vasco-fiasko
tina10 het gesê op Februarie 14, 2014
Ag my liewe land… kan jy dit nou glo!
Nou gaan @kompethenry weer vir weke lank vertel hoe dom Boksers is.
Henry @kompethenry het gesê op Februarie 14, 2014
Wie ek? Ek sou nooit hete kole hoop nie…
Maar ek moet erken – het lekker gelag – al is dit eintlik tragies – en dan moet mens die goed nie doodmoer nie!
@kompethenry Jy kan maar lag.Dit was eintlik vrek snaaks,veral as jy gesien het hoe trots en tevrede ta met sy hande- ek bedoel bekwerk was!
@tina10 @kompethenry sou nie kon stry nie,dat dit eintlik vrek slim was!
Henry @kompethenry het gesê op Februarie 15, 2014
charly hardy het gesê op Februarie 14, 2014
Eksuus ek mag seker nie lag nie. Maar julle verstaan nie Vasco wou ook gaan fliek!
@charly As ons langer weg was,het hy homself seker daar uit getonnel!
exionperfexi het gesê op Februarie 14, 2014
‘n hond so na my hart met ‘n taalvaardigheid: ” om sonder om doeke om te draai so met die deur in die huis te val ” 🙂
@exionperfexi Jy bedoel seker met die deur UIT die huis uitgeval. 🙂
monicahaddad het gesê op Februarie 14, 2014
Sy niksvermoedende baas sal dalk ‘n spaar-rekening moet open vir die tandarts se rekening ook 😉
@monicahaddad Sjoe,nooit daaraan gedink nie!Ek hoop nie sy bek is vol splinters nie!Hy lyk darem vandag heel vrolik en het goed geëet.
Godiva het gesê op Februarie 14, 2014
Oi vey….. gaan niks se nie behalwe dat ek vrekmoeg is vanaand en yorkshire besig is om wegtespoel. Ons hotelkamer is gelukkig knus en warm 🙂
@ladygodiva Klink verskriklik wat daar aangaan.Ek hoop julle is darem veilig!
Godiva het gesê op Februarie 16, 2014
Ons is veilig terug by die huis na vele ompaaie. Myle afge-kordon deur die polisie en weermag.
fanjan het gesê op Februarie 14, 2014
Vasco moes gedink het hy is op `n bootreis om die Kaap en toe eindig dit alles in `n fiasco.
maryna het gesê op Februarie 14, 2014
Hy het ‘n verwoede poging aangewend om daar uit te kom! Laat weet ons wat sy mense daarvan sê, ek is nogal nuuskierig oor hulle reaksie. @perdebytjie
perdebytjie het gesê op Februarie 15, 2014
@marynam Gelukkig is dit my seun se hond en was daar geen kwade gevoelens.Maar hy was stom verbaas en geskok dat sy bloedjie so ‘n woeste streep het!
katrina het gesê op Februarie 15, 2014
En so demonstreer dit hoe ons ook soms, nes diere, nie verstaan dat iemand ons eintlik probeer beskerm of ‘n guns doen nie! Hoe was Faan se trein toe?
@katrina Jy is so reg! Ek het die fliek baie geniet,maar dis soms half geforseerd kru en die tema is al redelik algemeen…kleindorpse mentaliteit,die dorpsidioot,die engheid van ‘n geslote gemeenskap.Die akteurs en fotografie was puik en ek was heeltyd geboei.Definitief ‘n kyk werd.
blikskottel het gesê op Februarie 15, 2014
Goedige f0k….is dit ‘n hond of ‘n tipe Hiena?
@blikskottel Jy laat my nou lekker lag vir jou kommentaar!
vega het gesê op Februarie 15, 2014
Liewe aarde, nog nooit in my lewe so iets gesien nie.
@avega Ek ook nie!
danie coetzee het gesê op Februarie 15, 2014
Ek sal nou maar nie kommentaar lewer nie, want daar is mense wat kla, dat hulle hul nekke skade aandoen om na my skewe foto te kyk. Lekker naweek!
@daniec Nee wat,dis net ou nekke wat seer word.Jy kan maar hier kommentaar lewer..ek kan dit hanteer. 😆
rosiemetdorings het gesê op Februarie 16, 2014
Dis skade maar kon tog nie help om vir julle te lag nie – WAT het jy nou gedink moet hy tevrede mee wees! 😛
perdebytjie het gesê op Februarie 16, 2014
@rosiemetdorings Ons het gedink hy sal soos elke ander aand stroopsoet op sy matras lê en slaap!